|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |
| --- |
| **Bachreino regiono istorija** |
| Dilmunas, Maganas |
| *Rašidunai > Omejadai > Abasidai* |
| Karmatai |
| Ujunidų dinastija |
| Usfuridų dinastija |
| *Ormuzas* |
| Džebridų dinastija |
| Muntafikų dinastija, Portugalai |
| *Osmanų imperija* |
| Bani Chalidai |
| *Saudo Arabija*, Bahreinas, Kataras, Kuveitas, JAE |

**Kuveito istorija** – Kuveito valstybės, esančios prie Persijos įlankos, istorija. Savarankiška šios šalies valstybingumo istorija prasidėjo tik XVIII a.

Kuveitas iki XVIII a
--------------------

*Pagrindinis straipsnis – Bachreinas (regionas)*.
Iki XVIII a. Kuveito teritorija buvo neatskiriama istorinio Bachreino regiono dalis, todėl jo istorija glaudžiai susijusi su šio regiono istorija.

Senovėje Kuveito teritorija priklausė įvairioms valstybėms: Babilonijai, Asirijai, Persijai. VI a. buvo prijungta prie Arabų Kalifato, o XVII a. tapo Osmanų imperijos dalimi, jį, kaip ir visą Bachreino regioną, valdė Bani Chalidų dinastija.

Kuveito įkūrimas
----------------

Kuveito miestą įkūrė migruojanti gentis, atvykusi iš Nedžo regiono. Vėliau į teritoriją genčių kėlėsi vis daugiau. Jos bėgo nuo sausros ir bado. Viena genčių atšakų, al-Sabahai, 1756 m. įsitvirtino galutinai ir įkūrė nepriklausomą Kuveito valstybę.

Išorinės įtakos
---------------

Nuo XVII a. 7 dešimtmečio į šalį pradėjo skverbtis *Ost Indijos* bendrovė. 8 dešimtmetyje, laikinai sustiprėjus Osmanų Turkijai, šalis tapo *al Basros* apskritimi.

XIX a. pabaigoje Kuveitas beveik buvo tapęs Jungtinės Karalystės protektoratu. 1901 m. savo teises į šalį Jungtinė Karalystė patvirtino pasirašydama su Turkija susitarimą, o 1913 m. Persijos įlankos konvenciją. Kuveitas nominaliai liko Turkijos *al Basros* apskritimi, bet išsaugojo autonomiją.

Per I pasaulinį karą Turkijai stojus į Vokietijos pusę, Jungtinė Karalystė Kuveitą paskelbė savo protektoratu.

Ekonominis suklestėjimas
------------------------

XX a. 3-4 dešimtmetyje šalyje buvo atrasti dideli naftos telkiniai. 1934 m. naftos žvalgybos ir gavybos koncesija buvo suteikta Jungtinės Karalystės ir JAV bendrovei „Kuveit Oil Company". II pasaulinio karo metu gavyba buvo pristabdyta (atgaivinta 1946 m.).

Nepriklausomybė
---------------

Irako karinė technika „Mirties greitkelio" atkarpoje.
1961 m. birželio 19 d. Kuveitas paskelbė nepriklausomybę. 1962 m. iš šalies buvo išvesta Jungtinės Karalystės kariuomenė. 1966 m. parengtas šalies ekonominis vystymosi planas, įvestas nemokamas mokymas.

Nuo 1975 m. vyriausybė kontroliuoja naftos gavybą, 1977 m. nacionalizuota *American Independent Oil Company* bendrovės nuosavybė.

Nuo 1990 m. rugsėjo 2 d. Kuveitas buvo okupuotas Irako. 1991 m. vasario 28 Irako kariuomenė buvo išstumta Jungtinių Tautų koalicijos pajėgų.
  

  

v • a • r **Azijos šalių istorija** 

Afganistanas |
Armėnija |
Azerbaidžanas |
Bahreinas |
Bangladešas |
Brunėjus |
Butanas |
Egiptas |
Filipinai |
Gruzija |
Indija |
Indonezija |
Iranas |
Irakas |
Izraelis |
Japonija |
Jemenas |
Jordanija |
Jungtiniai Arabų Emyratai |
Kambodža |
Kataras |
Kazachija |
Kinija |
Kipras |
Kirgizija |
Kuveitas |
Laosas |
Libanas |
Malaizija |
Maldyvai |
Mongolija |
Mianmaras |
Nepalas |
Omanas |
Pakistanas |
Pietų Korėja |
Rytų Timoras |
Rusija |
Saudo Arabija |
Singapūras |
Sirija |
Šiaurės Korėja |
Šri Lanka |
Tadžikija |
Tailandas |
Turkija |
Turkmėnija |
Uzbekija |
Vietnamas